Kiina

Kiina (中国), virallisesti Kiinan kansantasavalta, on valtio Itä-Aasiassa. Sen rajanaapureita ovat Afganistan, Bhutan, Intia, Kazakstan, Kirgisia, Laos, Mongolia, Myanmar, Nepal, Pakistan, Pohjois-Korea, Tadžikistan, Venäjä ja Vietnam.

Kaupungit

 * Peking &mdash; pääkaupunki
 * Shanghai &mdash; Kiinan suurin kaupunki ja talouselämän moottori
 * Tianjin
 * Wuhan
 * Shenyang
 * Guangzhou (Kanton)
 * Harbin
 * X'ian &mdash; Terrakotta-armeijan koti
 * Chongqing
 * Kowloon
 * Chengdu
 * Changchun
 * Taiyuan
 * Nanjing
 * Jinan
 * Dalian
 * Qingdao
 * Lanzhou
 * Fushun
 * Zhengzhou

Muut kohteet

 * Kiinan muuri
 * Tiibet

Ymmärrä
Kiinalaiset ovat Kiinan kansalaisia eli kiinalaisia.

Tule
Suomalaiset tarvitsevat Kiinaan viisumin. Kiinalla on suurlähestystö Helsingissä, jossa viisumin hinta on alkaen 60 &euro;. Käsittely kestää neljä työpäivää, mutta lisämaksusta pikaviisumin voi saada jopa samana päivänä. Mikäli käyt Kiinan ulkopuolella, vaikkapa vain Hong Kongissa ja palaat takaisin, tarvitset useamman maahantulon mahdollistavan viisumin, jonka hinta on 90 &euro;.

Viisumi on hankittava joko henkilökohtaisesti käymällä suurlähetystössä tai matkatoimiston välityksellä. Postitse tai konsulaatista viisumia ei tällä hetkellä (kesä 2011) voi anoa.

Lentokoneella
Finnairilla on suoria lentoja Helsingistä Pekingiin, Shanghaihin ja Chongqingiin. Guangzhoun lennot on lopetettu, mutta Hong Kong on varteenotettava vaihtoehto. Lento maksaa ajankohdasta riippuen 500-2000 euroa ja kestää noin 8 tuntia ilman välilaskua, välilaskun kanssa pidempään.

Junalla
VR:llä on junayhteys Helsingistä Moskovan ja Ulan Batorin kautta Pekingiin. Huomioithan, että tätä matkaa varten tarvitset myös Venäjän ja Mongolian viisumit.

Liiku
Kiinassa on kattava rautatieverkko. Junat ovat siistejä ja melko edullisia. Suurissa kaupungeissa kannattaa käyttää metroa (kuulutukset myös englanniksi) tai takseja. Bussilla liikkuminen edellyttää yleensä jonkinlaista paikallistuntemusta ja/tai kiinan kielen taitoa.

Puhu
Usein nimitystä kiinan kieli (中国话 zhōngguóhuà eli Kiinan valtion kieli) käytetään, kun todella tarkoitetaan mandariinikiinaa, joka on Kiinan virallinen kieli. Tällä nimityksellä pyritään peittämään se tosiasia, että etniset kiinalaiset puhuvat oikeasti useita eri kieliä, jotka eivät ole puhuttuna keskenään ymmärrettäviä. Kiinan yleiskieli on Pohjois-Kiinassa puhuttu mandariinikiina (pǔtōnghuà). Se on valtion virastojen kieli ja oppilaitosten opetuskieli. Niinpä käytännöllisesti katsoen kaikki kouluja käyneet kiinalaiset osaavat sitä ainakin vieraana kielenä.

Mandariinikiina on Kiinan kielistä ylivoimaisesti puhutuin, mutta myös useilla muilla kiinalaisilla kielillä, kuten kantoninkiinalla, gan-kiinalla, wu-kiinalla ja hakka-kiinalla, on kymmeniä miljoonia puhujia. (ref: wikipedia/Kiinan kieli)

Hotelleissa osataan englantia, mutta hotellialueen ulkopuolella englantia kuulee erittäin vähän. Taksikuskien englannin kielen taito on yleisesti heikko. Kiinaksi kirjoitettu osoite on syytä varata mukaan perille pääsyn varmistamiseksi. Jos olet matkalla kiinaan hyvänä vinkkinä on ottaa muutaman tunnin etäopetus "turisti perusteista" eli numerot, taksin kanssa keskustelu, ruuan ja juoman tilaaminen. Katso esim. Duallingua.com tai Kiinan matkasanakirja.

Osta
thumb|250px|Kiinalaisia kolikoita ja seteleitä. Kiinan valuutta on nimeltään renminbi (RMB) eli "kansan raha", ja sen rahayksikkö on yuan (&yen;, CNY).

Kiinan hintataso suurissa kaupungeissa on suhteellisen korkea, mutta myös ravintoloita ja kauppoja on joissa voi syödä ja shoppailla edullisesti. Merkkivaatteet, korut ja kosmetiikka hipovat länsimaiden hintoja.

Hintataso
Hintataso vaihtelee eri puolilla maata.

Syö
Kiinalaisten perusruokaa ovat riisi, porsas ja kana. vehnä on pohjoisessa riisiä tavallisempi ruuan lisäke. Vihanneksia, nuudeleita, kalaa, äyriäisiä ja ankkaa syödään myös paljon. Peking on kuuluisa pekinginankasta.

Ravintoloissa ruoka nautitaan syömäpuikoilla, joiden käyttö voi olla joillekin länsimaalaisille hankalaa. Tällöin kannattaa pyytää tarjoilijaa tuomaan veitsi ja haarukka, joskaan niitä ei pienemmissä ravintoloissa ole välttämättä saatavilla. Mahdollisuuksien mukaan voi aina harjoitella syömäpuikoilla syömistä ennen matkaa.

Kiinalaisessa ruokakulttuurissa ruoat ovat yleensä eri astioissa eikä niitä sijoiteta lautaselle samanaikaisesti. Usein pala pääruokaa asetetaan riisikippoon ja nostetaan riisin kanssa suuhun. Ateriaan kuuluu yleensä myös laimea keitto, joka nautitaan lusikalla pääruuan jälkeen.

Pieni vinkki: Jos syömäpuikkojen käyttöä ei hallitse ei kannata turhaan yrittää, sillä kiinalaisista se tuntuu todella huvittavalta katsoa (koskee myös muita Aasian maita). Luut ja ruodot tiputetaan suusta joko erilliseen kippoon tai joskus jopa pöydälle, ei lautaselle.

Pöytäetikettiin kuuluu, että puikkojen käyttö on äänetöntä, niillä ei kolistella lautasta tai muita astioita. Myös puikkoihin tarttuneen ruuan imeskely tai nuoleminen on sopimatonta.

Juo
Vesipullo maksaa noin ¥1–3. Limut ja alkoholijuomat ovat edullisia. Olut maksaa kaupoissa yleensä 2&ndash4 yuania (30-50 senttiä) ja ravintoloissakin harvoin yli 20 yuania. Kiinalaiset oluet ovat maultaan mietoja, eikä niissä yleensä kerrota tarkkaa alkoholipitoisuutta vaan ainoastaan prosenttien minimimäärä.

Kiinassa tehdään runsaasti viinejä, joidan hinta on jonkin verran olutta korkeampi, yleensä 15&ndash40 yuania. Kannattaa olla tarkkana, sillä kiinassa punaviinillä tarkoitetaan kuitenkin usein makeaa, joskus yrteillä maustettua ja lähinnä liköörimäistä alkoholijuomaa. Nimitys valkoinen viini taas viittaa yleensä vodkaan.

Kiinassa juodaan paljon teetä. Jasmiinitee (茉莉茶) on suosittu teelaji Pohjois-Kiinassa, jota tarjoillaan lähes jokaisessa ravintolassa. Myös oolong-tee (烏龍) ja vihreä tee (绿茶) ovat suosittuja, kun taas Etelä-Kiinassa maniokkipalloilla höystetty ja maidolla maustettu makea kuplatee (珍珠奶茶) on suosittua.

Ravintolaruokailun yhteydessä juodaan hyvin laimeaa, vihreää teetä, jota tarjoilija käy lisäämässä aina huomatessaan asiakkaan lasin tyhjentyvän.

Kahviakin saa Kiinasta, mutta harvoin. Tosin se on yleistymässä koko ajan.

Pysy terveenä
Erityisesti ruoan ja juomien suhteen tulee kiinnittää huomiota, sillä bakteerikanta on erilainen. Turistien on suositeltavaa ostaa ainoastaan pullotettua vettä. Kiinassa on tavattu myös lintuinfluensaa, mutta suurempaa vaaraa ei tällä hetkellä ole.

Kiinalainen ruoka on yleensä hyvin kypsennettyä ja tavallisin syy vatsaoireisiin ei ole niinkään ruoka kuin likaiset astiat.

Rokotukset on hyvä hoitaa ajan tasalle. Tärkeimpinä ovat hepatiitti A ja B, Japanin aivotulehdus, jäykkäkouristus ja lavantauti. Riippuen siitä, minne päin Kiinaa on menossa, myös Malariaa vastaan kannattaa suojautua.

Keltakuumetta Kiinassa ei ole, mutta rokotus voidaan vaatia henkilöiltä, jotka ovat oleskelleet vastikään keltakuumealueilla.

Kunnioita
thumb|150px|Ei syljeskelyä-kyltti.
 * Kasvojen menettämiseen johtavaa kommunikointia paikallisten kanssa on syytä välttää.
 * Älä syljeskele julkisilla paikoilla.
 * Liiketapaamisilla on syytä muistaa siisti pukeutuminen jakku, suorat housut, kauluspaita/solmio.
 * Vältä puhumista Tiibetin tai Taiwanin tilanteesta. Dalai Laman muotokuva ja Tiibetin lipun liputtaminen ovat kiellettyä Kiinan kansantasavallassa. Lakien rikkominen saattaa johtaa vakaviin toimenpiteisiin.
 * Älä arvostele millään tavalla Kiinan valtiojohtoa tai kommunistista puoluetta. Arkaluontoisista asioista, kuten Kiinan ihmisoikeudet tai Tiananmenin aukion mielenosoitus on syytä olla puhumatta.

Ota yhteyttä
Kiina

China China Ĉinio China Chine סין चीन Kína Cina 中国 China China China Китай Kina 中国 wts:Category:China